Skets

[duimnael|250x250px|*Jesus en die Egbreekster*. 'n Figuurskets saamgestel deur [Rembrandt van Rijn|Rembrandt]]
duimnael|250px|Houtskoolskets van wilgerbome deur Thomas Gainsborough
'n **Skets** (afgelei van die Griekse σχέδιος – *schedios*, "onvoorbereid gedoen") is 'n vinnige vryhandtekening wat gewoonlik nie bedoel is as 'n voltooide werk nie. 'n Skets kan vir verskeie redes gemaak word: dit kan iets weerspieël wat die kunstenaar gesien het of 'n idee vir 'n volgende kunswerk, of dit kan ook 'n vinnige manier wees hoe om op 'n grafiese manier 'n idee te demonstreer.

Sketse kan gemaak word in enige tekenmedium. Die term word dikwels gebruik wanneer daar met 'n droë medium gewerk word soos, silwer, grafiet, potlood, houtskool of pastel. Dit is ook van toepassing op sketse wat met pen, ink, digitale pen, balpuntpen, waterverf of olieverf gemaak word. Die laasgenoemde twee verwys na waterverfsketse of olieverfsketse. 'n Beeldhouer mag dalk weer drie-dimensionele sketse in klei of was maak. 

## Toepassing 
Sketse is oor die algemeen deel van kunsstudente se studies. Dit sluit in die maak van 'n skets van 'n lewende model wie se posisie elke paar minute verander. 'n Skets impliseer gewoonlik 'n vinnige en vrye tekenwerk, terwyl terme soos studie en voorbereide teken meer na versigtige, afgewerkte kunswerk verwys, waarvan die medium ook dikwels verskil in die eindproduk. Die ondertekening is die tekening onder die finale werk, wat soms steeds sigbaar is of kan deur moderne wetenskaplike metodes gesien word soos X-strale. 

Die meeste visuele kunstenaars gebruik, tot 'n mindere of meerdere mate, die skets as 'n metode van opname om idees te sif. Die sketsboeke van 'n paar individuele kunstenaars bevat goed wat baie bekend is, insluitend dié van Leonardo da Vinci en Edgar Degas, wat kunswerke in hul eie reg geword het, waar baie bladsye die afgewerkte eindprodukte toon asook die sketse. Die woord sketsboek verwys na 'n boek met blankopapier waarop die kunstenaar kan teken. Die boek is gewoonlik gebind en die bladsye kan uitgeskeur word.

Die skets word ook gebruik as 'n vorm van kommunikasie in 'n omgewing waar produkte ontwerp word, soos met nywerheidsontwerp. Dit kan ook gebruik word om die intensie van die ontwerp aan te dui en kan ook gebruik word om vloerplanne van huise te toon.

Die vermoë om vinnige indrukke te skets, is vandag in verskeie kulture 'n gebruik. Sketse wat in die hofsaal gemaak word, dien as bewysstukke van tonele en individue. Sketse kan ook gebruik word om instansies te help om 'n persoon te identifiseer of op te spoor. Straatkunstenaars maak ook van sketse gebruik by gewilde toerismegebiede.

## Galery 

Lêer:Leonardo da vinci, Study for the trivulzio monument 02.jpg|Drie konsepsketse in sepia van 'n ruitermonument, Leonardo da Vinci 1508-10
Lêer:Leonardo da Vinci helicopter.jpg|Skets in pen en ink van 'n idee vir 'n vlieënde masjien met 'n spiraal rotor, Leonardo da Vinci.
Lêer:Michelangelo Buonarroti - Codex Vallardi 2491 r.jpg|Skets van 'n kop in 'n parade helm, Michelangelo, ~1500
Lêer:Attributed to Carel Fabritius 004.jpg|Figuurskets in ink van twee vroue wat 'n baba leer loop, Carel Fabritius, 1640
Lêer:Giovanni Antonio Canal, il Canaletto - The Piazzetta Looking towards the Torre dell'Orologio - WGA03976.jpg|Skets in potlood en ink van die Piazetta, Venesië, Canaletto, 1730
Lêer:Fragonard, Pasha.jpg|'n Skets in in deur Jean-Honoré Fragonard, laat 1700's
Lêer:John Constable - Zirruswolken (Federwolkenstudie).jpg|'n Olie-skets van wolke deur John Constable, 1821-22
Lêer:Corot - Landschaft mit Heiligenfigur auf einer Säule.jpeg|'n Skets van 'n landskap in potlood deur Camille Corot, 1870
Lêer:James McNeill Whistler - Nocturne- Battersea Bridge - Google Art Project.jpg|*Nocturene-Battersea-brug*, 'n pastel skets deur Whistler, 1872
Lêer:Manet Le Bouchon DMA.jpg|*Le Bouchon*, 'n kwas-en-inkskets deur Édouard Manet, 1878
Lêer:Renoir Jeune Femme au Bateau.jpg|''Meisie in'n roeiboot'', potlood, ink en waterverf, Pierre-Auguste Renoir, 1870's
Lêer:Paul Cézanne- Rooftops and Tree.jpg|'n Landskap geskets met 'n kwas en ink wat deurvloei, Paul Cézanne, (1888-90)
Lêer:Mary Stevenson Cassatt, Sketch of Head of a Girl in a Hat with a Black Rosette oil on canvas laid down on board, 24.8 x 32.4 cm, circa 1910, Christie's.jpg|Olieskets ''Kind in 'n hoed met 'n swart rosette'', Mary Cassatt, 1910
Lêer:Tihanyi Reclining Nude 1910.jpg|Skets van 'n naakte vrou in kwas-en-ink wat vloei, Lajos Tihanyi, 1910
Lêer:Girl Knitting in the Harbor by Theo van Doesburg Centraal Museum AB4453.jpg|*Meisie Brei deur die See*, potlood en waterverf deur Theo van Doesburg, 1918
Lêer:Theo van Doesburg 164.jpg|Twee inksketse van *Krishna speel die Fluit*, van Doesburg, vroeg in die 20ste eeu
Lêer:Egon Schiele - Aktselbstbildnis - 1918.jpeg|Skets van 'n naakte man met swart kryt, Egon Schiele, 1918
Lêer:Kathe Kollwitz - Self-portrait NGA 1943.3.5217.jpg|Käthe Kollwitz, "selfportret", houtskool op bruinpapier, 1933
Lêer:Watercolour sketch by John Weeks, circa 1950.jpg|Geverfde skets, John Weke, 1950
Lêer:Oil Pastels sketch of Catherine G. Roraback and Ericka Huggins, as well as African American male Juror and African American female juror. 34.jpg|Die hofskets, Robert Templeton, 1971

## Sien ook 
* Skrabbel

## Bronne 
* Chisholm, Hugh, ed. (1911). "Sketch" . Encyclopædia Britannica. 25 (11th ed.). Cambridge University Press. p. 186.

## Verwysings 
## Eksterne skakels